Rokas

**Roko muzika** () arba **rokas** – bendras muzikos krypčių, atsiradusių XX a. penkto dešimtmečio gale JAV, pradedant rokenrolu, pavadinimas. Roko kaip muzikos krypties ribos labai plačios, juo nusakomi tokie vienas nuo kito nutolę muzikos stiliai kaip šokių muzika rokenrolas, bliuzas ar sunkiojo metalo muzika ().

Kartais rokas lyginamas su pop muzika kaip jos priešingybė, tačiau aiškios skiriamosios ribos tarp jų nėra ir daugybės muzikinių grupių stilius balansuoja tarp šių dviejų krypčių.

## Istorija

Terminas *Rocking* pirmą kartą panaudotas gospel dainininkų Amerikos pietuose ir reiškiantis religinį džiūgavimą. Ankstyvasis rokas turėjo bliuzo, bugi-vugi, džiazo, R&B (rhythm and blues) muzikos elementų, buvo padaryta įtaka liaudies muzikos ir kantri stiliaus. Ieškant senesnių roko šaknų reikia paminėti Five Points rajoną XIX a. vidurio Niujorke. Tai buvo vieta, kurioje pirmiausia maišėsi ritmingi Afrikos šokiai, pritariant Europietiškoms emigrantų melodijoms, daugiausiai airiškai Jig muzikai.

Penktajame dešimtmetyje žodis *rocking* naudotas su dviguba reikšme, pagrindinė reikšmė buvo „šokis“, tačiau su paslėpta „sekso“ reikšme. Tokios prasmės pavyzdys gali būti Roy Brown „Good Rocking Tonight“. 1951 m. Klyvlendo (Ohajas) diskžokėjas Alan Freed pirmasis pradėjo leisti tokio tipo muziką savo baltųjų auditorijai; jam priskiriama ir „rock and roll“ termino sukūrimas.

Pagal kitą versiją pirmasis rokenrolo kūrinys buvo Bill Haley „Rock around the clock“ (1954 m.). Iš pradžių rokas laikytas, „pikta“, „niūria“ ir „satanistine“ muzika. XX a. septintajame dešimtmetyje rokas išpopuliarėjo kartu su tokiomis skandalingomis ir provokuojančius tekstus kūrusiomis grupėmis kaip The Rolling Stones ir The Who.

## Roko muzika Lietuvoje
Roko muzikos atsiradimas Lietuvoje siejamas su „stiliagų“ kultūros išpopuliarėjimu. Septintajame dešimtmetyje, kaip ir visame pasaulyje, pasireiškė vadinamosios britų grupių invazija kaip Beatles, The Rolling Stones paveikta grupių kūrimosi banga. Vadinamojo „big beato“ grupės, dažnai grojančios savo gamybos gitaromis, dažniausiai pasirodydavo šokiuose. Norint groti oficialiuse renginiuose, reikėdavo praeiti komisijos atranką. 1972-aisiais buvo išleistas pirmasis oficialus lietuviškas roko įrašas – grupės „Gintarėliai“ plokštelė. Roko muzikos motyvų galima aptikti septinto-aštunto dešimtmečio estradinėje muzikoje; estrados muzikantai siekė populiarumo tarp to meto jaunimo. Lietuvoje šaltojo karo metu roko muzika buvo valdžios netoleruojama, apibrėžta kaip nekokybiška vakarietiška muzika. Roko įrašai buvo sunkiai gaunami, tačiau labai klausomi. Lietuvos roko atlikėjų straipsnius galima rasti – Lietuvos roko atlikėjai.

## Roko kryptys

* **[[Alternative rock]]**
* **[[Art Rock]]**
* **[[Beat]]**
* **[[Black Metal]]**
* **[[Bluesrock]]**
* **[[Cello Rock]]**
* **[[Crossover]]**
* **[[Death Metal]]**
* **[[Death'n'Roll]]**
* **[[Doom Metal]]**
* **[[Electronic Rock]]**
* **[[Experimental Rock]]**
* **[[Emo]]**
* **[[Folk Metal]]**
* **[[Folk Rock]]**
* **[[Funk]]**
* **[[Fun-Punk]]**
* **[[Garage Rock|Garažinis rokas]]**
* **[[Glam Rock]]**
* **[[Gothic Metal]]**
* **[[Gotikinis rokas|Gothic rock]]**
* **[[Grindcore]]**
* **[[Grunge]]**
* **[[Instrumenal Rock]]**
* **[[Sunkusis rokas|Hard Rock]]**
* **[[Softrock]]**
* **[[Stoner rokas]]**
* **[[Heavy Metal]]**
* **[[Symphonic Metal]] / [[Classic Metal]]**
* **[[Indie rock]]**
* **[[Industrial]]**
* **[[J-Rock]]**
* **[[Jazz Rock]]**
* **[[Latin Rock]]**
* **[[Melodic Death Metal]]**
* **[[Metalcore]]**
* **[[Modern Hard Rock]]**
* **[[Neo Garage Rock]]**
* **[[New Wave]]**
* **[[Nu Metal]]**
* **[[Piano rock]]**
* **[[Poprokas|Pop Rock]]**
* **[[Postrock]]**
* **[[Power Metal]]**
* **[[Progressive Rock]]**
* **[[Protopunk]]**
* **[[Post-grunge]]**
* **[[Post Punk]]**
* **[[pankrokas|Punk Rock]]**
* **[[Psichodelinis rokas|Psychedelic Rock]]**
* **[[Rockabilly]]**
* **[[Rap Rock]]**
* **[[Space Rock]]**
* **[[Surf]]**
* **[[Soul]]**
* **[[Shock Rock]]**
* **[[Pietietiškas rokas|Southern Rock]]**
* **[[Thrash Metal|Thrash]]**
* **[[Speed Metal]]**
* **[[White Metal]]**
* **[[Underground rock]]**
* **[[Rock 'n' Roll]]**
* **[[Acid Rock]]**

## Nuorodos
* musique.lt – Roko istorija